cyanic-selkie/wikianc huggingface dataset:
Autobahn av Kraftwerk
Bakgrunn
Autobahn er ikkje eit fullstendig elektronisk album, sidan det vert nytta fiolin, fløyte og gitar i lag med synthesizerar. Tittelsporet nytta både uhandsama vokal og vocodervokal. Dei andre stykka er heilt instrumentale. Kraftwerk nyttar ein Minimoog, ein ARP Odyssey, ein EMS Synthi AKS og forskjellige eigne apprat dei hadde laga sjølv, som dei kjende elektroniske trommene.
Dei gjenverande spora har ein todel struktur - ein introduksjon etterfølg av ein hovuddel - og er laust basert på eit natt-tema. Det byrjar med tvillingspora «Kometenmelodie (Comet Melody) 1 og 2», så den illevarslande-aktige «Mitternacht» (Midnight) og det siste sporet «Morgenspaziergang» (Morning Stroll). Dette siste sporet byrjar som daggry med fuglesang skapt av elektroniske instrument og ein lang avslutningsdel som gjentar variasjonar av melodiske frasar frå dei instrumentale delane av «Autobahn».
Plateomslaget til den originale tyske utgåva vart laga av Emil Schult, som samarbeidde i lang tid med Kraftwerk. Han var òg med på å skrive teksten til songen «Autobahn». Versjonen som kom ut i Storbritannia på Vertigo i 1974 hadde eit anna plateomslag, laga av marknadsavdelinga i plateselskapet.
Biletet på baksida av den originale plata syner Hütter, Schneider, Röder og Emil Schult som latar som dei sit i baksetet på ein bil. Hovudet til Wolfgang Flür vart lagt til gruppefotoet då det vart avgjort at han vart permament medlem av bandet. I utgåva frå 2009 var dette biltet erstatta av det originale fotografiet att.
Klaus Röder var ikkje medlem av bandet særleg lenge og hadde slutta før innspelinga av albumnet var ferdig.
Konrad Plank spelte visstnok ei viktig rolle i å utvikle Kraftwerk-stilen, og mykje av innspelinga og alt av miksinga fann stad i studioet hans i Köln. Bidraga til Plank vart tydeleg når ein samanliknar albumversjonen av «Kometenmelodie» med demokvaliteten på singelen «Kohoutek-Kometenmelodie», som vart spelt inn utan at han medverka.
Flür hadde spelt i bandet sidan seint i 1973, første gong på eit TV-show i Berlin for å marknadsføre albumet Ralf und Florian. På showet debuterte han på det sjølvbygde elektroniske trommesettet, og dette vert mykje nytta på Autobahn-albumet.
Ei nymastra utgåve av albumet kom ut på EMI Records, Mute Records og Astralwerks Records på CD og som digital nedlasting i oktober/november 2009, med ei tung vinylutgåve ein månad seinare.
Ein kvadrofonisk miks vart gjeve ut på åttebandskassett.
6. februar 2013 spelte gruppa heile albumet på den første av åtte konsertar ved Tate Modern i London.
Erik og Kriss
Erik og Kriss er ein norsk rapgruppe frå Bærum i Akershus. Dei består av rapparane Erik Mortvedt og Kristoffer Tømmerbakke. Dei blei kjend i 2004 via internett med låta «Bærumsgrammatikk».
Say It With Love
«Say It With Love» er ein song frå 1991 av The Moody Blues frå albumet Keys of the Kingdom. Songen er skriven av Justin Hayward og var den første singelen frå albumet, gjeven ut i juni 1991 med «Lean on Me (Tonight)» som B-side. Singelen selde forholdsvis bra og nådde 22. plass på Mainstream Rock-lista i USA i 1991.
Slow Down World
Historie
To av songane på Slow Down World vart skriven av venen Derroll Adams. Derroll var inspirasjonskjelda til «Epistle to Derroll» på A Gift from a Flower to a Garden frå 1968. Donovan-hitten «There is a Mountain» har ein liknande tekst som «The Mountain», ein av Derroll Adams-songane som er spelt her.
Slow Down World nådde 174. plass i USA, like høgt som Essence to Essence men ikkje like høgt som det førre albumet 7-Tease. Slow Down World var det siste albumet til Donovan på Epic Records.
Thorogummitt
Thorogummitt er eit av dei få kjende sekundære thoriumminerala, eit thoriumsilikat som er isotypt med thoritt, men med SiO4 delvis erstatta av (OH)4: (Th,U)(SiO4)1−x (OH)4x.
I Noreg er det påvist frå ein granittpegmatitt i Evje.
Ragnhild Bratberg
Ragnhild Bratberg er ein norsk tidlegare orienteringsløpar, langrennar og skiorienterar frå Ringsaker. Ho var medlem Ringsaker IL og Ringsaker Orienteringslag.
Langrenn
Under junior-VM på ski 1980 i Örnsköldsvik vart Bratberg nummer 2 på 5 km, for så å gå fyrste etappe då Noreg, med Grete Ingeborg Nykkelmo og Brit Pettersen på dei andre etappane, vann stafetten. Tidlegare i sesongen kom ho på sjetteplass på 10 km ved Ski-NM i Asker. I konkurransen med fleire framstormande landskvinner fekk ho heller få internasjonale oppdrag. Ho enda på 22. plass i verdscupen i langrenn 1981 og 25. plass i 1982. Etter 1984 deltok ho lite i langrenn. På tampen av si idrettskarriere gjekk ho i 1991 til topps i Birkebeinerrennet.
Skiorientering
I staden for langrenn satsa Bratberg på skiorientering. Her vart ho verdsmeister på normaldistansen i 1986, 1988 og 1990, i 1990 vann ho også kort løype. Ho elles stafett-gull 1986, stafett-sølv 1988 og stafett-bronse 1990. I norske meisterskap gjekk ho inn til 8 sigrar.
Orientering
Bratberg fekk delta i verdsmeisterskapen i orientering 1981 og overraska med å verte nest beste norske med sin tiandeplass. Året etter stadfesta ho at høyrde til noregseliten i idretten, mellom anna med femteplass i nordisk meisterskap og NM-sølv i begge dei individuelle tevlingane. 1984-sesongen vart Bratberg noregsmeister både i langløype og normalløype. Under den nordiske meisterskapen på Bardufoss tok ho seg av startetappen for dei fire norske kvinnene som vann stafetten. Ho vann den uoffisielle verdscupen i orientering 1984.
I 1985 forsvarte Bratberg meistertittelen i NM lang løype og ho vann sølv på stafetten under Orienterings-VM. Året etter var ho på ny med om å vinne stafetten i nordisk meisterskap. I noregsmeisterskapane 1986 tok ho gull i klassisk og sølv i lang løype, to prestasjonar ho kopierte i 1987. Under verdsmeisterskapen sprang ho startetappen då det norske kvinnelaget vann stafetten.
1988-sesongen vart Bratbergs beste. Ho vart nordisk meister i Halmstad, både individuelt og i stafett, norsk meister på klassisk-distansen for tredje året i rad og ho vann verdscupen. Sommaren 1989 sigra ho i langdistansen-NM med ein margin på 25 minutt til nummer 2, om hausten kom ho på fjerdeplass i VM og på tredjeplass på klassisk-distansen i NM. I 1990 sikra ho seg ein ny gullmedalje i NM lang løype og ein sølvmedalje på den nye kortdistansen, som ankerkvinne sprang ho elles inn til stafett-sølv i den nordiske meisterskapen. I 1991-sesongen, hennar siste, vann Bratberg eit VM-sølv i stafett, NM-gull i lang løype og på kortdistansen, samt NM-bronse i klassisk løype,
Gjennom åra vann Bratberg fire kongepokalar. I 1988 vart ho tildelt Egebergs Ærespris for sine prestasjonar i langrenn, skiorientering og orienteringsløp. Same året mottok ho også Porsgrunds Porselænsfabriks Ærespris.
Qafeel
Qafeel, (arabisk القفيل) er eit nabolag i underguvernementet Bariq i provinsen Asir i Saudi-Arabia. Han ligg i ei høgd på 390 moh og har eit folketal på 5 000. Det er eit av dei største nabolaga i Bareq.
Keys of the Kingdom
Keys of the Kingdom er det fjortande studioalbumet til rockebandet The Moody Blues, utgjeve i 1991. Sjølv om nokre songane minnar om stilen på Sur La Mer, inneheldt ikkje Keys of the Kingdom nokre hitsinglar og markerte byrjinga på den dalande populariteten til The Moody Blues, som dei hadde hatt hos MTV-generasjonen.
På albumet gjekk bandet attende til meir rock-prega stil (liknande The Present) og hella ikkje så mykje mot synthpop som dei to førre albuma. Fløytist Ray Thomas spelte ei større rolle på dette albumet enn han hadde gjort på mange år med eit eige fløytestykke. Bandet nytta framleis mykje trommemaskinar og Graeme Edge spelar berre på tre songar, medan studiotrommeslagar Andy Duncan speler ekte trommer på to andre songar.
Klaverspelar Patrick Moraz fekk sparken frå bandet etter å ha spelt inn berre nokre få songar for dette albumet, og er ført opp som 'ekstra' klaverspelar på omslaget. Etter at Moraz gjekk til søksmål mot bandet, distanserte dei seg frå han på seinare utgjevingar av albumet med til dømes å fjere han frå fotografi han alt var med på. Seinare hadde ikkje bandet ein klaverspelar som offisielt medlem i bandet.
Dette var det siste Moody Blues-albumet før den ekstravagante konserten deira ved Red Rocks og ei rekkje symfoniske turnar med orkester.
Saturnmånen Hati
Hati er ein av månane til Saturn. Han er medlem av Den norrøne gruppa, og er truleg eit objekt som har vorte fanga inn av Saturn. Hati har ein snittradius på kring 3,0 km.
Hati vart i lag med elleve andre saturnmånar oppdaga 12. desember 2004 av Scott S. Sheppard, David C. Jewitt og Jan T. Kleyna med Subaru-teleskopet på Mauna Kea på Hawaii.
Grueningbreen
Grueningbreen er ein brei isbre som heller ned søraust mellom bratte fjellveggar til nordvestdelen av Hiltonfjorden, på austkysten av Palmer Land i Antarktis. Han vart oppdaga av U.S. Antarctic Service (USAS) på ein flytur down denne breen frå East Base den 30. desember 1940, og vart kalla opp etter Ernest H. Gruening, direktør i Division of Territories and Island Possessions i Det amerikanske innanriksdepartementet under starten på USAS, og som var medlem av styret som leia USAS. Seinare vart han senator for Alaska.
Jacob Borch
Jacob Krog Borch var ein norsk kjøpmann og stortingsmann frå Drammen. Han var svigerson til John Gullichsen.
Thorianitt
Thorianitt er eit svart til brunsvart, radioaktivt mineral som består av thoriumoksid, ThO2, og er isomorft med uraninitt. Mineralet har submetallisk glans, hardleik 6½ og tettleik inntil 10 g/cm3.
Det er kjent mellom anna frå Sri Lanka, Madagaskar, USA, Canada. Det er sjeldan i Noreg men er funne til dømes ved Byrud ved Minnesund.
Jacob Borch
Borch representerte Drammen på Stortinget både i 1851, 1854, 1859-60, 1865-66 og 1877-78. På Tinget var han medlem 1851 og 1859-60, sekretær 1854 og formann 1865-66 i Bankkomiteen. Han var elles sekretær 1851 og medlem 1877-78 i Jarnbanekomiteen, samt i 1877-78 medlem av Lagtinget og Skattekomiteen. I 1878-sesjonen hadde han også sete i Valkomiteen, medan han melde sjukdomsforfall til 1879-sesjonen. Han var i 1860 med i den deputasjonen Stortinget sende til kryninga av Karl III i Stockholm.
Invitrogen Dynal
Invitrogen Dynal AS er eit norsk bioteknologiselskap som vart grunnlagt i 1986.
Dominicus Brun
Dominicus Nagell Lemvig Brun var ein norsk offiser, gardbrukar og stortingsmann, fødd i Åfjord i Sør-Trøndelag.
Brun var son til ein offiser. Han gjekk sjølv den militære vegen og vart offiser i 1808. Frå 1812 var han premierløytnant ved det romsdalske musketerkorps, og frå 1816 også gardbrukar i Surnadal på Nordmøre. Sidan vart han i 1832 kaptein og sjef for det sundalske kompani, 1848-57 oberstløytnant og sjef for trondhjemske nasjonale jegerkorps. Han budde i Trondheim frå 1852 og i Strinda frå 1857.
Brun var forlikskommissær 1834-52 i Surnadal og den fyrste ordføraren i heradet frå 1838 til han flytta i 1852. I Trondheim var han medlem i bystyret.
Brun var stortingsrepresentant frå Romsdals amt i tida 1845-51. Han var i 1845 og 1848 medlem i Justiskomite nr 1, medan han i 1851 hadde plass i Militærkomite nr 2 og Jarnbanekomiteen.
Øksendalstunnelen
Øksendalstunnelen er ein tunnel på Fv62 i Sunndal kommune i Møre og Romsdal. Tunnelen er 5966 meter lang, og går gjennom Vettafjellet mellom Krokshamn ved Sunndalsøra og Øksendalsøra. Bygginga starta i august 1997, og tunnelen vart opna 28. oktober 2000. Øksendalstunnelen avløyste eit smalt, svingete, bratt og rasfarleg vegparti.
I likskap med mange andre tunnelar i Noreg er Øksendalstunnelen delvis plaga med kondens. Kondensen kan føre til farlege situasjonar fordi bilrutene plutseleg doggar når ein køyrer inn i tunnelen.
Fylkesveg 63 (fleirtyding)
Fylkesveg 63 finst i fleire fylke i Noreg:
Southam
Southam er ein liten by i Warwickshire i England. Han ligg ved elva Stowe, som har utspringet sitt ved Napton-on-the-Hill, og renn forbi Southam før ho munnar ut i Itchen og så vidare inn i Leam.
Ein steintype som er vanleg i området er eigna til sementproduksjon, og det er eit stort steinbrot omkring halvannan kilometer nord for byen. For å frakte råvarer derfrå vart det lagt ei sidegrien frå Grand Union-kanalen inn til Southam. Mot slutten av 1990-åra vart sementfabrikken flytta til Rugby, men steinbrotet er enno i drift.
Historie
Byen vart grunnlagt i angelsaksisk tid, og er nemnt i Domesday Book (1086).
Rett før borgarkrigen braut ut reiste Karl I gjennom byen. Innbyggjarane ynskte han ikkje velkommen, og nekta å ringe med kyrkjeklokkene. I 1642 budde kongen i Southam før slaget ved Edgehill. I 1645 var leiaren til den andre sida i byen, då Oliver Cromwell heldt til der saman med 7000 soldatar.
A Night at the Odeon – Hammersmith 1975
Ekstra på DVD/SD Blu-ray
Live in Japan '75
Looking Back at the Odeon Ein 22 minuttar lang dokumentar med intervju frå Brian May, Roger Taylor og Bob Harris.
Ingeborg Helen Marken
Aktiv
Marken fekk sitt nasjonale gjennombrot i 1995-sesongen med gull og to sølv i alpint-NM, gullmedaljen kom i storslalålm. Året etter kom ho på sjetteplass i både utforrennet og kombinasjonen under VM i alpine greiner 1996 i spanske Sierra Nevada. Den 7. mars 1996 rann ho i Kvitfjell-løypa ned til sin einaste siger i ei verdscuptevling, eit super-G-renn. Seinare oppnådde ho to pallplasseringer i utforrenn i verdscupen, ein tredjeplass i franske Val-d’Isère i desember 1997 og ein andreplass i Sierra Nevada i mars 1999.
Marken vann NM-gull i utfor i 2000 og 2002, samt sølv i 2001. Under NM 2002 på Kvitfjell vart ho elles dobbeltmeister ettersom ho sigra også i super-G, i same løypa der ho seks år tidlegare vann verdscuprenn. Internasjonalt makta ho ikkje lengre å konkurrere med dei aller beste, noko ein 18. plass i VM-utforen 2001 og ein 13. plass i OL-utfor 2002 viste.
Johan Kjølstad
Johan Kjølstad er ein norsk langrennsløpar frå Ekne i Levanger som spesialserte seg på dei såkalla sprint-øvingane. I par med Ola Vigen Hattestad vann han VM-gull på team-sprinten under Ski-VM 2009 i Liberec, og tok sølv i sprinttevlinga bak same Hattestad.
Alva Myrdal
Alva Myrdal (fødd Reimer) var ein svensk diplomat, politikar, og vinnar av Nobels fredspris. Ho var gift med økonomiprisvinnaren Gunnar Myrdal, og dei fekk fleire born saman; m.a. professoren Jan Myrdal.
Johan Kjølstad
Aktiv
Kjølstad tok sin fyrste av to verdscupsigrar i Nove Mesto den 16. januar 2005, eit sprintrenn i fristil. Den andre triumfen kom då han vann klassisk-sprinten i Kuusamo den 1. desember 2007. Kjølstad har til saman seks pallplasseringar i verdscup-sprintar og fire i lag-sprintar. Han deltok på sprinten både under Vinter-OL 2006 og Vinter-OL 2010, der han vart høvesvis nummer sju og nummer ni.
Alva Myrdal
Biografi
Alva Reimer vart fødd i Uppsala og voks opp som eldste barnet i ein velståande familie som flytte fleire gonger i Alva sin oppvekst. Etter obligatorisk skulegang studerte ho m.a. psykologi og familiesosiologi. Ho studerte også i USA saman med mannen, Gunnar Myrdal, og dei flytte seinare til Geneve. Ekteparet Myrdal var skeptiske til dei låge fødselstala i den vestlege verda i dei harde 1930-åra, noko dei debatterte i den omstridde boka deira, Kris i befolkningsfrågan frå 1934. Boka er omstridd fordi ho m.a. stiller seg positiv til tvangssterilisering. Hovudtanken i boka er likevel å gjera oppsedinga lettare ved hjelp av reformer som gratis nistepakke på skulen, gratis helseteneste for born og så vidare Alva Myrdal skreiv vidare. Dette er reformer som har vunne fram i Sverige i dag. Alva Myrdal skreiv om liknande tematikk i Stadsbarn (1935) og Nation and Family (1941); utgjeven frå USA.
Johan Kjølstad
Aktiv
I åra frå 2006 til 2011 vann Kjølstad fire medaljar i sprintøvinga under noregsmeisterskapane; gull i 2010, sølv i 2006 og 2009, samt bronse i 2011. Desse sesongane sikra han seg elles to NM-gull i 3x10 km stafett med Skogn Idrettslag og tre NM-titlar i team-sprint.
Alva Myrdal
Biografi
Frå 1936 - 1947 var Alva Myrdal studierektor ved Socialpedagogisk Seminar. Frå og med 1949 hadde ho fleire verv innan SN, og i 1950-åra var ho svensk ambassadør i India. I 1960-åra var ho møteleiar for den svenske riksdagen, og ho vart tilsett som konsultativ statsråd i utanriksdepartementet i 1966. I 1969 overtok ho som kyrkjeminister etter Olof Palme.
I 1961 vart Alva Myrdal medarbeidar til utanriksminister Östen Undén med særskilt ansvar for nedrusting. Frå 1962 til 1973 var ho ordførar i den svenske delegasjonen i nedrustingskonferansen i Geneve. Ho skreiv om dette arbeidet i boka Spelet om nedrustningen frå 1973. Alva Myrdal var motstandar av atomvåpen, og røysta også mot atomkraft i den svenske folkerøystinga i 1980. For innsatsen sin mot nedrusting fekk ho Nobels fredspris i 1982 saman med ein av inistiativtakarane bak Tlatelolco-traktaten; Alfonso García Robles.
Alva Myrdal var også engasjert i kvinnesaka, og var fleire gonger formann i Yrkeskvinnornas Riksförbund. I boka Kvinnans to roller (1957) med Viola Klein drøftar ho likestilling mellom kjønna.
Jakob Olsen Skjerven
Jakob Olsen Skjerven var ein norsk gardbrukar og stortingsmann frå Lardal i Vestfold. Han var far til Ole J. Schjerven.
Far hans var gardbrukar. Sjølv tok han i si tid over farsgarden Skjerven. Han var medlem av heradsstyret i 18 år, 12 av dei var han ordførar. Elles var han styremedlem i amtet sin landbruksskule på Rise.
Han døydde på garden sin i 1876.
Minute by Minute
Minute by Minute er det åttande studioalbumet til den amerikanske rockegruppa The Doobie Brothers, utgjeve 1. desember 1978 på Warner Bros. Records. Det var det første albumet deira heilt utan Tom Johnston som fulltidsmedlem av bandet, og det vart det siste med medlemmane Jeff «Skunk» Baxter og John Hartman.
Albumet låg 87 veker inne på Billboard 200-lista. Våren 1979 var Minute by Minute det bestseljande albumet i USA i fem ikkje-samanhengande veker. Det har selt til 3× platinaplate i USA hos RIAA.
Songen «What a Fool Believes» gjekk til topps på Billboard Hot 100 i april 1979 og vart den største hitten deira. Tittelsporet og «Depending on You» kom òg ut som singlar og nådde topp 30.
Minute by Minute gjorde The Doobie Brothers til ein av dei store vinnarane på Grammyprisutdelinga året etter. Albumet vann prisen for beste popvokal av ei gruppe eller ein duo og vart nominert til årets album. Singelen «What a Fool Believes» gav dei tre Grammyprisar, mellom anna for årets song og årets singel.
Produksjon
Spelt inn i Warner Bros. Recording Studios i Nord-Hollywood Miksa i Sunset Sound i Los Angeles
Polyvore
Polyvore er ein kommersiell nettstad og eit nettsamfunn med fokus på stil og mote. Brukararne kan setje saman virtuelle antrekk, ta del i konkurransar, fylgje lenker til nettbutikkar for å handle eller kommunisere med andre brukarar. Hovudmålgruppa til polyvore er kvinner og jenter, og brukarane kjem frå heile verda.
Karlstads universitet
Karlstads universitet (KAU) er eit statleg universitet i Karlstad i Sverige. Universitetet vart oppretta den 1. januar 1999 då den tidlegare Högskolan i Karlstad vart tildelt universitetsstatus. Høgskulen var opphavleg ein filial av Göteborgs universitet. Universitetet har om lag 50 utdanningsprogram, 20 påbyggingsprogram og 900 kurs innanfor områda humaniora, samfunnsvitskap, naturvitskap, teknikk, undervising, helse og musikk. Musikhögskolan Ingesund i Arvika er sidan 2002 ein del av universitetet og er den einaste avdelinga som ikkje ligg i Karlstad.
Frå 2006 er universitetet inndelt i fire fakultet:
Christian Jackhelln
Christian Albrecht Jackhelln var ein dansk-norsk kjøpmann og stortingsmann, busett i Bodø.
Jackhelln var fødd i Ålborg i Danmark, då faren gjorde militærteneste som major. Sjølv slo han seg ned i Bodø, der han var kjøpmann. Han representerte Nordlands amt på stortinga 1833, 1845 og 1851. I 1833 var han medlem i Tollkomiteen og komiteen om Bodø-saka, medan både i 1845 og -51 var medlem i Næringskomite nr 1.
Karlstads universitet
Internasjonalisering av utdanning og forsking er eit viktig område ved Karlstads universitet. I år 2006 vart lærestaden Sverige sitt fyrste ECTS-akkrediterte læresete.
Det nye biblioteket stod klart i januar 2002. Etter det har universitetsområdet vakse ytterlegare med eit nytt bygg for teknikk og naturvitskap, som vart innvigd i september 2008.
Ved universitetet finst det fleire studentforeiningar, Karlstads universitets Idrottsförening (KAUIF) og to aktive kor, Sällskapet CMB og Söt Likör. Der finst eit studentbustadsområde nær universitetet. Det heiter Campus Futurum.
Fakultetet for økonomi, kommunikasjon og IT
Fakultetet har fem program på grunnivå. Kvart program omfattar 180 høgskulepoeng eller tre års heiltidsstudiar: Økonomi, fastighetsekonomi, matematikkøkonomi, turisme og IT-design retta mot forretningssystem og økonomi. I tillegg finst der fleire påbyggingsprogram på avansert nivå - eit år for magister-eksamen og to år for master-eksamen.
I dag har fakultetet for økonomi, kommunikasjon og IT nær 2 000 heilårsstudentar, 58 doktorandar og 15 professorar.
Historia
Økonomutdanninga i Karlstad starta på slutten av 1960-talet ved lærestaden som då var ein filial av Göteborgs universitet. På den tida las ein grunnkursa i Karlstad for så å halde fram og avslutte utdanninga si i Gøteborg. Verksemda vart suksessivt utvida, og ti år seinare kunne ein ta heile utdanninga og få eksamen frå Høgskulen i Karlstad.
På 1970- og 1980-talet ekspanderte økonomiutdanningane i Sverige og òg i Karlstad. På forskingssida valde Høgskulan i Karlstad å samle kreftene kring tensteforsking og skapte i 1986 Centrum för Tjänsteforskning, eller CTF.
Det var òg på 1990-talet visjonen om at Høgskulen i Karlstad skulle bli universitet vart utvikla vidare. Karlstadsmodellen for forsking vart etablert og gjesteprofessorer vart knytt til dei ulike forskingsfelta. Doktorgradsstudentar fekk si utdanning i Karlstad gjennom samarbeid med svenske og utanlandske universitet.
Foreningar og kor
Studentkoret ved Karlstad universitet heiter Karlstads studentkår. Ved Karlstads universitet finst det ikkje nasjonar, men det er studentforeningane som tar hand om nasjonane sine oppgåver.
Kut
Al-Kūt (arabisk الكوت, òg skrive Kut al-Imara eller Kut El Amara; kurdisk Kût; tyrkisk Kut'ül Ammare eller Kut) er ein by aust i Irak, på venstrebreidda av Tigris, kring 160 km søraust for Bagdad. I 2003 var folketalet estimert å vere kring 374 000 innbyggjarar. Han er hovudstad i guvernementet som lenge heitte Al Kut, men som sidan 1960-åra har hatt namnet Wasit.
Gamlebyen i Kut ligg i ein skarp U-sving i elva, slik at det nesten er ei øy. I fleire hundreår var Kut eit regionssenter for teppehandel. Området kring Kut vert nytta til korndyrking.
Kutdammen vart bygt i byen i 1930-åra for å gje vatn til det kringliggande området.
Barbershop
Barbershop er ein vokal musikksjanger som stammar frå USA på 1800-talet. Han er kjenneteikna av a cappella-song med tett harmoni og parallell stemmeføring. Barbershop-musikk blir gjerne framført av ein mannskvartett, men kan òg syngast av firestemt kor.
Dei fire mannsstemmane i barbershop blir kalla tenor, lead, baryton og bass, der tenor er lysast og bass djupast. Melodien ligg som hovudregel i den nest lysaste stemmen lead (òg kalla andretenor i tradisjonelle kor).
På verdsbasis er herresida av barbershopkvartettar og kor organiserte i Barbershop Harmony Society. I Norden heiter organisasjonen SNOBS. Barbershop kan òg syngast av kvinner. Verdsorganisasjonen heiter Sweet Adelines og den nordiske Nordic Light. Sjangeren stammar opphavleg frå musisering på offentlege stadar i Europa på 1600-talet (derav namnet barbershop), men blei særleg utbreidd i USA frå 1800-talet, særleg i perioden før første verdskrigen. I Norden har barbershop flest utøvarar i Sverige.
S/2004 S 7
S/2004 S 7 er ein av månane til Saturn. Han er medlem av Den norrøne gruppa, og er truleg eit objekt som har vorte fanga inn av Saturn. S/2004 S 7 har ein snittradius på kring 3 km.
S/2004 S 7 vart i lag med elleve andre saturnmånar oppdaga 12. desember 2004 av Scott S. Sheppard, David C. Jewitt og Jan T. Kleyna med Subaru-teleskopet på Mauna Kea på Hawaii.
Musikkgruppa Primus
Primus er ei amerikansk musikkgruppe basert i San Francisco med dei noverande medlemmene Les Claypool som vokalist og bassist, Larry «Ler» LaLonde som gitarist og Tim «Herb» Alexander som trommeslagar. Primus blei skipa i 1984 av Claypool og gitaristen Todd Huth, og etterkvart med trommeslagaren Jay Lane. Primus albumdebuterte i 1989.
Gruppa speler eksperimentell musikk som kan kallast ei blanding av funk og metal, iblanda ei rekkje andre musikkstilar.
Fylkesveg 174 (fleirtyding)
Fylkesveg 174 finst i fleire fylke i Noreg:
Adelén
Adelén Rusillo Steen, betre kjend som Adelén, er ein norsk songar. Ho har spansk mor og norsk far.
Fylkesveg 174 i Møre og Romsdal
Fylkesveg 174 i Møre og Romsdal går mellom Raumabrua og Soggeberget i Rauma kommune. Vegen er 4,7 km lang.
Janie's Got a Gun
«Janie's Got a Gun» er ein song av det amerikanske rockebandet Aerosmith, skriven av Steven Tyler og Tom Hamilton. Songen kom ut som den andre singelen frå Pump i 1989, og nådde fjerdeplassen på den amerikanske Billboard Hot 100 og andreplassen på Billboard Album Rock Tracks-lista i 1990. I Australia nådde songen førsteplassen, og vart den første av to nummer éin-singlar for Aerosmith der. Han vart òg nummer to i Canada, nummer 12 i Sverige og nummer 13 i New Zealand.
Songen skildrar ei ung kvinne som planlegg hemn for overgrep i barndommen. Han vann bandet ein Grammypris for beste rockesong av ein duo eller gruppe med vokal i 1990.
Komposisjon
På albumet blir «Janie's Got a Gun» innleidd av ein 10 sekunds instrumental kalla «Water Song», som laga av instrumentalisten Randy Raine-Reusch, som bruker eit glasorgel, vindgong og brummar for å produsera spesialeffektane som høyrest i starten av songen.
Bakgrunn og låtskriving
Tyler kom opp med hovudriffet ved å bruke ei låg toneinnstilling på keyboardet sitt. Hamilton skapte basslinja. Gitarane og trommene vart lagt til seinare og Tyler skreiv teksten. Gitarsoloen til Joe Perry er akkompagnert av hovudriffet og rytmisk klapping. Songen bruker òg Slap Bass-instrumentet frå Korg M1. I eit intervju med Rolling Stone frå 1994 skildra Tyler opphavet til songen:
Songaren erklærte: «Eg vart veldig sint for at ingen hylla dei som vart misbrukte av mamma og pappa.» Linja «He jacked a little bitty baby» var opphavleg «He raped a little bitty baby,» men Geffen Records A&R-sjef John Kalodner argumenterte for at bandet burde endra ho, og forklarte at han følte at songen hadde potensial til å bli ein hit og var sikker på at han ikkje ville bli spelt på kommersiell radio med ordet «rape» (valdtekt) i seg. Tyler syng ofte den originale linja når han opptrer live. I tillegg vart linja «...and put a bullet in his brain» endra til «...she left him in the pouring rain» for radioversjonen.
Guardbreen
Guardbreen er ein brei sidebre som flyt austover langs sørsida av Parmelee Massif og saman med Murrishbreen, på austsida av Palmer Land i Antarktis. Han vart kartlagt av US Geological Survey i 1974, og vart namngjeven av Advisory Committee on Antarctic Names etter Charles L. Guard, ein biolog i US Antarctic Research Program som (med David E. Murrish) forska på fuglar på Den antarktiske halvøya i tre sesongar, 1972–75.
Janie's Got a Gun
Musikkvideo
Musikkvideoen vart regissert av David Fincher. Janie blir spelt av skodespelaren Kristin Dattilo. Foreldra hennar blir spelte av Nicholas Guest og Lesley Ann Warren.
Adelén
Melodi Grand Prix 2013
Adelén vart vald ut av Norsk rikskringkasting (NRK) til å delta i Melodi Grand Prix 2013. Kvart bidrag måtte delta i éin av dei tre semifinalane for å kvalifisere seg til finalen. Ho vart vald ut til å delta i den tredje semifinalen 2. februar 2013 i Larvik i Noreg. 30. januar 2013 vart songen «Bombo» offentleggjort i fjernsynsprogrammet MGP Direkte. Songen er skriven av Ina Wroldsen og Quiz & Larossi.
Semifinale 3
Bidraget starta som nummer to, etter Gothminister med «Utopia» og før Lucky Lips med «Sweet and Heavy». Adelén vann og gjekk vidare til finalen.
Taldom
Taldom (russisk Талдом) er ein by i Moskva oblast i Russland med om lag 13 000 innbyggjarar. Han ligg rundt 110 km nord for Moskva.
Busetnaden vart grunnlagd i 1677. I 1918 fekk staden bystatus og vart den første byen som vart omdøypt til Leninsk til ære for den første leiaren i Sovjetunionen, Vladimir Lenin (medan Lenin enno levde). I 1929 fekk byen derimot tilbake det opphavlege namnet sitt.
Gurlingbreen
Gurlingbreen er ein isbre som flyt mellom Krebs Ridge og Leininger Peak sørvest i Smithfjorden, på austkysten av Palmer Land i Antarktis. Han vart namngjeven av UK Antarctic Place-Names Committee etter P. Gurling, ein landmålar i British Antarctic Survey som arbeidde i nærleiken av denne breen.
Komponenten motstand
Komponenten motstand syner til ein komponent med ein bestemt elektrisk motstand. Slike komponentar vert nytta i elektriske krinsar i elektronisk utstyr. Motstandar vert produserte med standardiserte verdiar, toleranse, effekt, fysiske dimensjonar, etc.
Troitsk i Moskva oblast
Troitsk (russisk Тро́ицк) er ein by i Moskva oblast i Russland med om lag 35 000 innbyggjarar. Han ligg ved elva Desna, rundt 37 km sørvest for Moskva, ved Kaluzjskoje-motorvegen.
Troitsk vart først nemnt i 1646 som busetnaden Troitskoje (russisk: Тро́ицкое). Han fekk bystatus og nytt namn, Troitsk, i 1977. I byen ligg fleire forskingsinstitutt.
Folkehelt
Ein folkehelt er ein type helt som blir beundra av folk, vanlegvis på grunn av store bedriftar. Ein slik helt kan byggje på ein verkeleg, oppdikta eller mytologisk person, og blir rekna som viktig av ei folkegruppe eller mindre samfunnsgruppe. Ein folkehelt kan også vera ein nasjonalhelt.
Den einaste eigenskapen som skil ein populær heilt frå andre karakterar, er viktigheita av namnet hans, personlegdommen hans og handlingar i den kollektive fantasien. Dette nærværet i populært medvit blir bekrefta av referansane til denne karakteren i folkesongar, soger og andre former for folkeminne eller poulærkulturelle former som litteratur og media.
Sjølv om nokre folkeheltar har vore verkelege historiske skikkelsar, er dei vanlegvis ikkje det. Fordi liva til desse folkeheltane vanlegvis ikkje er baserte på historiske oppteikningar, blir eigenskapane og gjerningane deira ofte overdrivne til mytologiske proporsjonar.
Folkehelten byrjar ofte livet sitt som ein normal person, men blir forvandla til ein framståande person av viktige hendingar, ofte som svar på sosial urettferd, konflikt eller nokre gonger naturkatastrofar. Mange er populære talsmenn mot undertrykking eller korrupsjon i den eksisterande maktstrukturen; fleire medlemmer av denne heltekategorien har vore fredlause. Same person kan også vera både folkehelt og folkeskurk (engelsk folk devil), anten blant ulike grupper eller til ulike tider.
S/2004 S 12
S/2004 S 12 er ein av månane til Saturn. Han er medlem av Den norrøne gruppa, og er truleg eit objekt som har vorte fanga inn av Saturn. S/2004 S 12 har ein snittradius på kring 2,5 km.
S/2004 S 12 vart i lag med elleve andre saturnmånar oppdaga 12. desember 2004 av Scott S. Sheppard, David C. Jewitt og Jan T. Kleyna med Subaru-teleskopet på Mauna Kea på Hawaii.
Vivo cantando
«Vivo cantando» ('eg lever syngande') er ein spansk popsong som vann Eurovision Song Contest 1969 for Spania. Songen vert framført av Salomé og var skriven av Maria José de Cerato og Aniano Alcalde. Dette var den andre sigeren til Spania i Eurovision Song Contest, men «Vivo cantando» delte sigeren med tre andre bidrag, sidan det ikkje var nokon reglar som hindra ei deling av sigeren. Per 2021 er dette framleis den siste sigeren til Spania i Eurovision Song Contest.
Eurovision Song Contest
Salomé var handplukka av den spanske kringkastaren til å representere Spania på heimebane i Eurovision Song Contest 1969. I den nasjonale finalen på Mallorca vann «Vivo cantando» ein overlegen siger og vart det spanske bidraget til Eurovision Song Contest. Songen er eit sprudlande uptempo-nummer, og Salomé framførte han saman med tre mannlege støttevokalistar.
I Eurovision Song Contest i Madrid 29. mars var «Vivo cantando» det tredje bidraget ut på scena av til saman 16 bidrag. I avrøystinga fekk songen 18 poeng – like mange som «Boom Bang-a-Bang» med Lulu frå Storbritannia, «De troubadour» med Lenny Kuhr frå Nederland og «Un jour, un enfant» med Frida Boccara frå Frankrike. Men det var ingen reglar som sa at det berre skulle vere éin vinnar. Dimed vart alle fire bidraga erklærte som vinnarar, for fyrste og einaste gong i historia. Året etter vart reglane endra, slik at det berre kan vere eitt bidrag som vinn Eurovision Song Contest. «Vivo cantando» fekk eitt av ti moglege poeng frå den norske juryen, noko som tyder at éin av dei ti norske dommarane hadde songen som sin favoritt.
Sigeren var den andre for Spania, og den andre sigeren på rad. Dette er òg den førebels siste sigeren til Spania i Eurovision Song Contest.
Songen
«Vivo cantando» er ein kvikk og lystig poplåt, der songaren fortel sin kjære om alle dei positive endringane han har ført inn i livet hennar. Blant anna lever ho no livet sitt syngande.
I Eurovision Song Contest hadde Salomé med seg tre mannlege støttevokalistar, og ho stilte i ein ikonisk turkis buksedress, kreert av den spanske moteskaparen Manuel Pertegaz. Antrekket var dekt av porselensliknande perler som rørte på seg når Salomé dansa. Dansinga hennar vart òg lagd merke til, sidan dette braut med tradisjonane i Eurovision Song Contest om at artisten helst skulle stå stille og framføre melodien. Fleire andre artistar, blant anna britiske Lulu og irske Muriel Day, braut òg dansetradisjonen dette året, utan at det fekk nokre konsekvensar.
Andre innspelingar
Salomé spelte inn songen på seks språk: spansk, katalansk («Canto i vull viure»), baskisk («Kantari bizi naiz»), engelsk («The Feeling of Love»), fransk («Alors je chante») og italiensk («Vivo cantando»).
Brampton Old Church
Brampton Old Church er ei kyrkje som ligg rundt vest for byen Brampton i Cumbria i England. Ho var opphavleg soknekyrkje for Bramptonm men er no avvigsla. Kyrkja er med på National Heritage List for England som ein verna bygning med Grade II*.
VROOOM VROOOM
Vrooom Vrooom er eit dobbelt konsertalbum av bandet King Crimson, som kom ut i 2001.
Brampton Old Church
Historie
Kyrkja blei bygd på ein stad der det låg ein romersk festning ved romarvegen Stanegate, om lag sør for Hadrianmuren. Kyrkjebygningen er frå 1100-talet, med seinare endringar og tilbygg. Han bestod tidlegare av eit tårn, skip og kor. Tårnet og skipet vart rive mellom 1787 og 1789, sjølv om det vart lagt til eit våpenhus i 1861. Det er mogleg at det blei lagt nytt tak i 1891. Kyrkja blei erstatta som soknekyrkje i 1878 av St Martin's Church i Brampton. Ho blei erklært overflødig i 1978, og interiøret blei teke ut.
VROOOM VROOOM
Sjølv om bandet var aktivt på denne tida med ei noko anna besetning, bestod Vrooom Vrooom av innspelingar frå den tidlegare seksmannsbesetninga av bandet. Dette var fordi albumet var meint å spreie to tidlegare utgjevingar som hadde vore vanskeleg å få tak i i 1999.
Brampton Old Church
Arkitektur
Kyrkja er bygd av raud sandstein, med noko av steinen henta frå Hadrianmuren. Ho har skifertak. Ho består av det tidlegare koret og våpenhuset. På nordsida er det eit skjult brukt av den tidlegare klokkaren. Våpenhuset har jernportar og eikedører, og gavlen er pynta med ein kross. Koret har eit normannisk vindauge; dei andre vindauga er frå 1891. I koret er eit sakrarium og ei nisje (armarium) som kan daterast til 1100-talet. På austgavlen er det ein kross på toppen og på vestgavlen er det eit klokketårn.
VROOOM VROOOM
Disk 1 av Vrooom Vrooom er hovudsakleg henta frå same innspelingar som konsertalbumet Live in Mexico City som kom ut i 1999, og opphavleg berre tilgjengeleg som nedlasting frå Windows Media Audio. Det ellevte sporet på plata, «Biker Babes of the Rio Grande», er ein alternativ versjon av sporet «Fearless and Highly Thrakked» frå Thrakattak (1996) (spor 2) og King Crimson on Broadway, ei dobbelplate frå 1999. Disk 2 består hovudsakleg av dei same innspelingane som konsertalbumet King Crimson on Broadway i 1999, opphavleg berre tilgjengeleg for medlemmar av King Crimson Collectors' Club.
S/2004 S 13
S/2004 S 13 er ein av månane til Saturn. Han er medlem av Den norrøne gruppa, og er truleg eit objekt som har vorte fanga inn av Saturn. S/2004 S 13 har ein snittradius på kring 3 km.
S/2004 S 13 vart i lag med elleve andre saturnmånar oppdaga 13. desember 2004 av Scott S. Sheppard, David C. Jewitt og Jan T. Kleyna med Subaru-teleskopet på Mauna Kea på Hawaii.
Sigurd Lybeck
Sigurd Lybeck var ein norsk småbrukar og forfattar frå Etnedal. Han vart landskjend som forfattar av bøkene og teikneseriane om Jens von Bustenskjold i Oladalen. Lybeck skreiv over 60 romanar og 300 noveller.
Om vintrane arbeidde Lybeck på dagtid i skogen, kveldane nytta han til skriving heime på Lybekk-bruket. Fyrste småstykka med forteljingar frå bygdemiljø fekk han prenta i lokalbladet Valdresen. I 1928 kjøpte han på Dokka eit nummer av Arbeidermagasinet og fekk deretter kontakt med Nils Johan Rud, redaktøren i Arbeidermagasinet. Serien om dei giftegalne kallane i Oladalen, med Jens von Bustenskjold sentralt i forteljingane om eit bygdesamfunn med særmerkte karakterar, kom over mange år. Historiene vart illustrert av teiknaren Anders Bjørgaard. Ut av Lybeck sine verk kom også filmkomedien Bustenskjold, med Leif Juster i hovudrolla.
Tiffany-diamanten
Tiffany-diamanten er ein vidkjend, farga diamant, den største og finaste av alle gule diamantar. Han vart funnen i Kimberley-gruva i Sør-Afrika i 1878. Råsteinen vog over 287 karat. Han vart slipt av juvelérfirmaet Tiffany & Co. til ein briljant på vel 128 karat.
Skimmel
Bakgrunnsstoff
Store norske leksikon om fargen skimmel
Thortveititt
Thortveititt er eit særs sjeldan mineral, først skildra frå ein granittpegmatitt i Iveland av J. Schetelig i 1911. Det er seinare òg funne på Madagaskar og i fleire andre land. Det er eit scandiumsilikat, Sc2Si2O7, krystalliserer monoklint og er gråleg eller grønleg. Det finst ytst få andre naturlege scandiumsambindingar. Thortveititt var ei tid det dyraste mineralet i verda, og det vart levert ein del frå Iveland, mellom anna til framstilling av radioaktive kalsium-isotopar. Mineralet fekk fornya aktualitet i 1980-åra på grunn av bruken av scandium i laserar.
Det er kalla opp etter Olaus Thortveit (1872–1917), ein feltspateksportør i Iveland.
Qarn
Al Qarn, òg kalla Qarn Mikhled (arabisk skrift قرن مخلد), er ein landsby i underguvernementet Bariq i provinsen Asir i Saudi-Arabia. Han ligg i ei høgd på 370 moh og har mellom 500 til 2 000 innbyggjarar.
Abbey Theatre
Abbey Theatre er eit teater i Dublin som blei innvigd i 1904. Det blei eit sentrum for dramatikken i den irske litterære fornyinga på 1900-talet. Sidan 1925 har teateret hatt status som irsk nasjonalscene. Det blei då det første teateret i den engelskspråklege verda med statsstøtte, med eit årleg bidrag frå Den irske fristaten. Fleire irske dramatikarar utvikla seg ved Abbey Theater, som William Butler Yeats, Lady Gregory, Seán O'Casey og John Millington Synge, i tillegg til ei rekkje skodespelarar.
Frimureri
Frimureri er nemninga på det som går føre seg i regi av slike samanslutningar som kallar seg frimurarlosjar, der medlemane vert kalla frimurarar. Frimurarordenen er fellesnemninga for systemet av slike losjar, som alle er sjølvstendige einingar. Det er ikkje etablert noko internasjonalt leiarskap eller overoppsyn for frimureriet.
Føremål
Frimurarlosjane har som føremål å syte for etisk-religiøs oppseding av medlemane, mellom anna ved å fremje brorskapskjensle og forståing mellom menneska. Berre menn kan taksast opp som medlemar, og det vert kravd at kvar og ein vedkjenner seg trua på eksistensen av eit høgste vesen og trua på at mennesket si sjel ikkje kan døy. Seremoniar og symbol vert nytta i stor mon, ikkje minst i samband med opptak av nye medlemar i losjen, og deretter i samband med at medlemar vert tekne opp i dei ulike gradane som kvar og ein kan arbeide seg oppover i etter fastsette reglar. Medlemane har streng teieplikt om både seremoniane og symbolbruken.
Historie
Somme frimurarlosjar fanst allereie på 1500- og 1600-talet, men det var i London i 1717 at slike losjar vart samla i ein såkalla storlosje. I 1723 skreiv den engelske presten J. Anderson ei forfatning som kom til å danne grunnlaget for det moderne frimureriet, og med tida har frimureriet spreidd seg til dei fleste landa i verda kvar det er fridom til å skipe slike samanslutningar. Alle storlosjane skal vere sjølvstendige og uavhengige, utan overordna internasjonal styring, men somme av storlosjane har likevel høve til å opprette ei form for formalisert venskapleg samband med kvarandre. Losjane skal vere upolitiske, og det er difor forbode å propagandere for eller diskutere politiske, sosiale eller religiøse synspunkt og stridsspørsmål under losjesamankoma.
Thucholitt
Thucholitt er eit amorft, beksvart og radioaktivt mineraloid som består av hydrokarbon med thorium, uran og meir. Hardleiken er 3½ og tettleiken 1,8 g/cm3. Det finst på pegmatittgangar og ertsgangar, men kjennest ikkje frå Noreg.
Little Lies
«Little Lies» er ein song av det engelsk-amerikanske rockebandet Fleetwood Mac. Han var den tredje singelen frå albumet Tango in the Night. Fram til 2015 har dette vore den siste singelen deira som nådde topp 10 i USA.
Frimureri
Alder og opphav
Det er mogleg at frimureriet eigenleg har sine røter attende i nordisk heiden kult, for det kan sjå ut til å vere strukturelle og ideologiske likskapar mellom rituala i frimurerordenen og ritual som kan ha gått føre seg i jarnalderen og vikingtida ifølgje opplysningar i norrøne skifter og tolking av nordisk arkeologisk materiale.
Thucholitt
Det har namn av samansetjinga Th, U, C, H og O, og -litt
Little Lies
Songen vart skriven av klaverspelaren og vokalisten i bandet, Christine McVie og den dåverande ektemannen hennar, Eddy Quintela. Då songen kom ut nådde han fjerdeplassen på Billboard Hot 100 i i USA (førsteplassen på adult contemporary-lista) og femteplassen på UK Singles Chart. Han vert framleis mykje spelt på radio som ein klassisk hit frå slutten av 1980-åra, i lag med «Everywhere», som kom ut eit år seinare. Musikkvideoen til songen vart filma på ein gard, kring gamle bygningar og jorde.
Teksten handlarom om at songaren heller ønskjer å høyre «små løgner» enn den ulukkelege sanninga frå kjærasten sin.
Singelen vart òg gjeven ut på 12-tommarsformat med ein lengre dance-versjon, ein dub-versjon og B-sida «Ricky». Sistnemnde vart ikkje gjeven ut på albumet og vart skriven av Christine McVie og Lindsey Buckingham. Det vart òg gjeven ut ei avgrensa 12-tommars biletplate i Storbritannia, og det vart den første Fleetwood Mac-singelen som vart gjeven ut på kassettsingel-formatet.
Innhald
12" US single (Warner Brothers Records 0-20761)
Huset Bourbon
Huset Bourbon er ei kongeætt som har regjert i Frankrike, Spania, og noverande Italia.
Det noverande huset Bourbon er ei grein av Huset Capet, gjennom bror til Filip III av Frankrike, Robert av Clermont, som gifta seg med Beatrix, ei dotterdotter til Arcimbold VII, den siste hertugen av det eldre huset Bourbon. Den bourbonske tittelen har fleire gonger vorte ført vidare gjennom kvinneledd. Den første kongen av Frankrike frå dette huset var Henrik IV av Frankrike (1553–1610), son til hertugen av Vendôme og dronning Johanna III av Navarra.
Namnet kjem av stamborga Bourbon l'Archambault i Frankrike. Første huset Bourbon, greven av Bourbon, er kjent sidan 900-talet.
Det franske kongehuset Bourbon vart grunnlagt av Henrik IV av Frankrike. Greiner av det franske huset Bourbon har òg regjert i Napoli og Sicilia og dessutan i Parma og innehar enno den spanske trona. Ei grein av ætta fekk tittelen prins av Condé. Den greina døydde ut i 1830. Det einaste statsoverhovudet av ætta i dag er Juan Carlos I av Spania.
Franske monarkar
Datoane viser regjeringstid
Tigerauge
Tigerauge er ein ugjennomsiktig, brungul til gulbrun smykkestein med karakteristiske band og silkeglans. Han består av eit finkorna kvartsaggregat gjennomsatt av forvitra amfibolenåler. Han er danna ved at kvarts har erstatta ein asbestaktig amfibol (krokidolitt). Der amfibolnålene er friske, er steinen blågrå og blir då kalla falkauge. Den viktigaste førekomsten finst i Sør-Afrika.
Al Qarn
Al Qarn er ein landsby sørvest i Jemen. Han ligg i Abyan guvernement.
S/2004 S 17
S/2004 S 17 er ein av månane til Saturn. Han er medlem av Den norrøne gruppa, og er truleg eit objekt som har vorte fanga inn av Saturn. S/2004 S 17 har ein snittradius på kring 2 km.
S/2004 S 17 vart i lag med elleve andre saturnmånar oppdaga 17. desember 2004 av Scott S. Sheppard, David C. Jewitt og Jan T. Kleyna med Subaru-teleskopet på Mauna Kea på Hawaii.
Benghazi
Benghazi er ein by i Libya i Kyrenaika ved Sirtebukta. Byen er den nest største i landet, og er eit administrativt og kulturelt senter. Hamna i byen er den viktigaste mellom Alexandria og Tripoli. Byen har fleire statlege instutisjonar og universitet - det eldste frå 1955. 32 kilometer aust for byen ligg den internasjonale lufthamna Benina. I oppreisten i Libya i 2011 vart byen gjort til eit hovudsete for Det nasjonale overgangsrådet, den administrative eininga til opprørarane.
I antikken var Benghazi ein gresk koloni kalla Hesperides, seinare Berenike. Frå 1500-talet høyrde byen til tyrkarane, og i perioden 1911-1942 var byen italiensk. Han vart sterkt øydelagt i den andre verdskrigen, og vart hærteken av britane og nytta som ein viktig forsyningsbase i det nordafrikanske felttoget.
6teen
6teen er ein amerikansk-kanadisk-fransk tv-serie som blei send frå 2008 til 2014. Det var ein animert situasjonskomedie for barn og unge.
Saturnmånen Surt
Surt er ein av månane til Saturn. Han er medlem av Den norrøne gruppa, og er truleg eit objekt som har vorte fanga inn av Saturn. Surt har ein snittradius på kring 3,0 km.
Surt vart oppdaga 6. mars 2006 av Scott S. Sheppard, David C. Jewitt og Jan T. Kleyna med Subaru-teleskopet på Mauna Kea på Hawaii.
Holvikjekta
Holvikjekta er ei nordfjordjekt, eigd av Nordfjord Folkemuseum. Ho vart bygd i 1881  på Sandane i Gloppen. Byggmeister var Jakob Apalsæt, Gloppen. Jekta er klinkbygd. Eigarar var fire bønder frå Sandane. Holvikjekta er 19,70 meter lang, 8,30 meter brei og 2,95 meter djup. Den store råseglmasta var 25,75 meter lang. Fremste delen av kjølen, framlotet, var sidare enn det som var vanleg på tilsvarande jekter. Dette før at ho skulle vere god å styre. Råseglet (skomfarseglet) var sauma saman av 32 dukar. Samla pris for den nye jekta, medrekna segl, skrog og rigg var 3800 kroner.
Det vart som regel tre turar til Bergen kvar vår/sommar. Lasten var for det meste ved. Holvikjekta var på 40 lester. Kvar lest 3 mål ved. Jekta bar då 120 mål vårkløyvd ved. Av lettare haustkløyvd ved var lasta opp i 150 mål. Siste turen til Holvikjekta var ein last med telefonstolpar til Osterfjorden. Det var i 1906. Det var og siste året Holvikjekta vart sjøsett.